ROZHODNUTIE KOMISIE
z 18. júna 2007,
ktorým sa predlžuje obdobie platnosti rozhodnutia 2002/499/ES, pokiaľ ide o prirodzene alebo umelo zakrpatené rastliny Chamaecyparis Spach, Juniperus L. a Pinus L. s pôvodom v Kórejskej republike
[oznámené pod číslom K(2007) 2495]
(2007/432/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
keďže:
(1)
Rozhodnutím Komisie 2002/499/ES z 26. júna 2002, ktorým sa povoľujú výnimky z určitých ustanovení smernice Rady 2000/29/ES týkajúce sa prirodzene a umelo zakrpatených rastlín Chamaecyparis Spach, Juniperus L. a Pinus L., pôvodom z Kórejskej republiky (2), sa členským štátom povoľuje ustanoviť výnimky z určitých ustanovení smernice 2000/29/ES, pokiaľ ide o rastliny Chamaecyparis Spach, Juniperus L. a Pinus L. s pôvodom v Kórejskej republike, na obmedzené obdobie a za osobitných podmienok.
(2)
Vzhľadom na to, že podmienky, ktorými sa odôvodňuje toto povolenie, sa stále uplatňujú, a nie sú známe žiadne nové informácie, ktoré by boli dôvodom na revíziu špecifických podmienok, toto povolenie by sa malo predĺžiť.
(3)
Rozhodnutie 2002/499/ES by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Rozhodnutie 2002/499/ES sa mení a dopĺňa takto:
1.
V prvom a druhom odseku článku 2 sa rok „2008“ nahrádza rokom „2010“.
2.
Článok 4 sa nahrádza takto:
„Článok 4
Členské štáty môžu uplatňovať výnimky uvedené v článku 1 na rastliny dovážané do Spoločenstva v týchto obdobiach:
Rastliny
Obdobie
Chamaecyparis:
1.6.2004 do 31.12.2010
Juniperus:
1.11.2004 do 31.3.2005
1.11.2005 do 31.3.2006
1.11.2006 do 31.3.2007
1.11.2007 do 31.3.2008
1.11.2008 do 31.3.2009
1.11.2009 do 31.3.2010
Pinus:
1.6.2004 do 31.12.2010“
Článok 2
Toto rozhodnutie je určené členským štátom.
V Bruseli 18. júna 2007